
O knihe
O čom je táto básnická zbierka a v čom je odlišná od tých jej doterajších?
Poznáte ten pocit, keď sa cítite tak šťastný, že sa Vám chce s radosťou spievať? Aj v tom prípade, keď spievať neviete. Jednoducho máte túžbu to svoje veľké šťastie, ktoré prežívate doslova „vyspievať“ - vykričať do celého sveta. A presne toto urobila aj autorka vo svojej ďalšej, už v poradí siedmej básnickej zbierke s názvom „KEĎ LÁSKA SPIEVA“.
Ak ste si všimli, tak Martina Bachratá vydala v tomto roku svoj druhý hudobný album s názvom „Ostrov lásky“. Po vydaní tohto hudobného albumu si povedala, že by bolo fajn spraviť ďalšiu básnickú zbierku zloženú z textov svojich prvých dvoch hudobných albumov, aby si jej priaznivci mohli aj prečítať tieto texty, nie len vypočuť.

A JA VIEM
Stačila mi
jedna iskra tvojej lásky,
pohladenie tvojich dlaní,
aby som ti uveril,
aby som ťa miloval
viac než seba,
viac než čokoľvek na svete.
A ja viem, že sa už dávno poznáme.
Stačil mi
tvoj pohľad úprimný,
tvoj úsmev vášnivý,
aby som sa ti oddal,
svoju celú dušu dal
ako ešte žiadnej žene.
A ja viem, že máme osudy prepojené.
Stačil mi
tvoj dotyk hodvábny,
tvoja neha láskavá,
to sa veru hneď pozná,
či je to úprimné alebo len hra,
za ňu sa nikto neschová,
skutky robia človeka.
A ja viem, že tie tvoje sú úprimné.
Stačilo mi
raz pocítiť tvoju lásku,
raz precítiť tvoju energiu,
to neskutočné, čo vyžaruješ,
dobre vieš, že som z teba hotový,
na všetko krásne s tebou pripravený,
až kým nás smrť nerozdelí.
A ja viem, že i po smrti spolu budeme.
ADHD vs. Leňochod
Pomalé ráno, sobotné ráno, bozk na pery.
Ty si už hore, rýchle ADHDe,
ja sa túlim ešte s vankúšom.
Postupne svitá,
mne sa ešte sníva, ty už beháš po byte.
U teba letný,
u mňa zase zimný čas v krvi koluje.
Kým ťa dobehnem,
ešte sa na bok prevalím, do ďalšieho sna ponorím,
až kým,
nezacítim tvoju rannú kávu.
Oči otvorím,
úsmev nahodím, a ti odpoviem:
„Dobré ránko láska.“
Riad už umytý,
a ja ešte stále vstávam, oči pretieram,
ústa otváram,
zívať sa mi chce. V diaľke počujem:
„Vstávame, cvičiť ideme!“
Našťastie to je tvoj humor len.
Rýchlosťou leňochoda preplávam deň,
ty už v posteli
snívaš si svoj sen.
Posúvam ručičky,
spánok nechodí,
čo si ja teraz
počnem v posteli?
Počítam ovečky,
košiar je ďaleko,
keby sa aspoň psovi robiť zachcelo.
Je neskorá hodina
a na mojich viečkach,
ťažoba začína.
Preto prajem ti krásne sny,
nech ťa chránia anjeli.
ÁNO
V tichej kaplnke sv. Sávy,
sme obaja mlčky stáli,
ja som sa celý chvel,
prsteň som ti dať chcel.
Netušila si, čo sa bude diať,
či budeš plakať alebo sa smiať,
vtedy prišla tá pravá chvíľa,
čo zmenila nás, chvíľa ticha.
Ref:
Keď povedala si mi: „Áno“,
ja pred tebou stál som,
nahý, ako v Adamovom rúchu,
šťastný, že mám svoju ženu.
Zo srdca som ti vyznal lásku,
ty si mala slzy na krajíčku,
obaja dojatí sme skončili v objatí,
tvoj jasný súhlas mám vrytý do pamäti.
Nasunuli sme si zlaté prstene,
pred Pánom Bohom zostali pokorne,
sľúbili si lásku a vernosť naveky,
až kým nás smrť nerozdelí.
KRÁSNE GESTO
Nič nie je krajšie v živote,
ako nájsť svoje šťastie jediné,
každý si zaslúži lásku nádhernú,
pocítiť jej teplo, priazeň osudu.
Ref:
Boli sme zrodení z lásky, nie zo zla,
preto verím, že každý v sebe to dobro má,
niekedy je ťažké nájsť tú správnu cestu života,
to pravé svetlo, svetlo na konci tunela.
Jedine láska nám ukáže pravé hodnoty,
ktorých by sme sa mali držať, ja i ty,
všetci by mali hľadať v druhých dobro,
nie to zlé, čo ti láme srdce a kole oko.
O čo by bol ten náš svet lepší,
keby sme boli všetci k sebe štedrí,
bez nadávok a ubližovania zlepšili životy
a úcta s pokorou by bola na prvom mieste.
Či chcem tak veľa? Modlím sa za vás,
za všetky hriechy, čo ničia dušu v nás,
začnime všetci od seba, výhovorka tu nemá miesto,
ak sa chceme zachrániť, urobme to krásne gesto.
LÁSKA AKO KVETINA
Ruka v ruke, v jemnom spojení,
energie, ktoré nikto nerozdelí,
dávajú nám jasné znamenia,
že láska medzi nás prišla, do srdca vstúpila.
A v ňom navždy prebývať bude,
kým láska horí, nezapaľujme ďalšie ohne,
prikladajme polená do tej, ktorú máme,
verme, že sa o ňu dobre postaráme.
Ref:
Lebo rodení sme z lásky pre lásku,
táto odpoveď nemá svoju otázku,
je to jednoducho proste tak,
keď ti život prinesie zázrak a nie krach.
Láska je aj ako krásna kvetina,
keď sa o ňu staráš, sa rozvíja,
nezabúdajme sa o ňu starať každý deň,
nech v nás rastie a rob í radosť len.
A spolu s ňou, rastieme i my do hĺbky,
vo vnútri v duši, sme jej podobní,
tá krása vychádza z nášho vnútra,
keď miluješ a si milovaný, to je tá súhra.
LÁSKA AKO VODA ŽIVÁ
Deň ide za dňom, noc za nocou,
a my s Božou pomocou,
kráčame spoločne životom,
kde naša láska je nám prístavom.
Ty si len moja a ja zas len tvoj,
my nepoznáme, čo je to boj,
čo sú to hádky a nenávisť,
my si nechceme ten náš deň pokaziť.
Poznáme sa už celkom dobre,
röntgenové srdce nie je dnes v móde,
hovoria ľudia, čo necítia lásku
- “Odpovedzte mi teda na otázku:”
“Ako je možné , že vám to tak klape?”
Na to sa nepotrebujete učiť state,
žiadne poučky, ani hrubé skriptá,
stačí vám srdce a empatia.
Byť človekom, kde to treba,
dávať, nie len myslieť na seba,
byť ľudský a darovať lásku,
tá sa vám vráti na oplátku.
Milujte sa všetci každý deň,
tak ako bez vody vyschne i peň,
tak i bez lásky vám schátra duša,
je ako voda živá, zásah zhora.
LEN S TEBOU
Chcem s tebou vzlietnuť ako vták,
len s tebou, do výšin až ku hviezdam,
dávaš mi veľkú istotu každý deň,
že už nikdy na zem nespadnem.
Že len s tebou som v bezpečí,
že mi už nikto neublíži,
lebo máme seba a lásku v nás,
ty si moja nádej, životom ma sprevádzaš.
Ref:
Dala si mi svoje srdce, láskou ma zahŕňaš,
vraj, tak veľmi sa na mňa podobáš,
objímaš ma denne svojimi krídlami,
cítim sa bezpečne, keď som v tvojom náručí.
To ty si zapálila iskričky v mojich očiach,
to ty si rozihrala úsmev na mojich perách,
vložila do duše pokoj a mier,
do srdca lásku a krásu hier.
Len s tebou som konečne šťastný,
pre teba nenahraditeľný a milovaný,
ďakujem ti láska za všetko, čo pre mňa robíš,
si môj anjel, čo si ma našiel a už si ma nepustíš.
MALÝ SVET
Malý svet, čo sa v nás ukrýva,
veľká láska, čo v nás prebýva
a my v tom svete pobláznení,
do seba vzájomne a to až po uši.
Ref:
Keď sa láska vydarí,
vtedy v duši spievajú anjeli,
v malom svete plnom lásky,
dejú sa nám zázraky.
Milujeme sa každý deň a nezištne,
aj keď vonku prší, nám je tak nádherne,
za každého počasia,
naša láska rastie a nám pomáha.
Budovať náš vzťah od základov,
prejsť si ho bez prekážok,
pomaly postupne na ňom pracovať,
aby bol pevný a nemuseli sme ho prerábať.
Základ, to je vzájomná dôvera,
o ňu sa náš vzťah opiera,
rozhovory, to sú dumky večerné,
bez nich sa deň neuzavrie.
Rovnaký humor a smiech nás lieči,
veď úsmev na tvári každému svedčí,
dávať si lásku a cítiť objatie,
to je to jediné, po čom túžime.
NA VIANOCE SPOLU
Aj tento rok, ten čas vianočný,
túžim cítiť dotyk tvojich dlaní,
cítiť tvoju lásku, keď sme spolu
a nie každý inde, u iného stolu.
Nič iné si dnes neželám, len teba,
pod stromčekom vianočným mať len seba,
vôňu ihličia, sviečok a oheň v kozube,
len ty a ja a chvíle, po ktorých túžime.
Ref:
My však veríme, že raz sa nám to podarí
a sladký pokoj na duši nás potom naplní,
vonku bude padať sneh a vo vnútri láska hriať,
to je to jediné, čo si na Vianoce chceme priať.
Len my dvaja, chata a príroda okolo nás,
čo môže byť krajšie ako si tieto chvíle užívať,
niekto by nám závidel, ten náš vzťah nádherný,
mať k sebe úctu a byť navzájom úprimný.
Ty si môj jediný dar, dar od Boha,
to je náš osud, nie žiadna náhoda,
ty si moje Vianoce na každý deň,
s tebou som šťastná a viem, že smiem.
NAVŽDY TY A JA
Láska sa nás oboch dotkla,
stretli sme sa a bolo, bodka,
od začiatku sme obaja cítili,
že k sebe patríme, po sebe sme túžili.
Nikto nám nemôže zobrať našu lásku,
je čistá, úprimná ako neha jarného vánku,
dlho sa naše duše v živote hľadali,
preto nám v nej nikto nezabráni.
Ref:
Navždy ty a ja,
sme súdení pre seba,
po svojom boku verne stáť,
svoju lásku si darovať.
Sme tak veľmi šťastní, že sa máme,
spolu až ku hviezdam sa dostávame,
nikdy sa spolu nenudíme,
vždy krásne hlúposti vymyslíme.
Veľmi si vážime našu prítomnosť,
to bola naša voľba, nie možnosť,
obaja vieme, že chceme byť spolu až do konca,
byť tu jeden pre druhého a milovať sa od srdca.
S TEBOU ZOSTARNÚŤ
Som len taký malý blázon,
čo ťa miluje celým srdcom,
blázon, čo je do teba,
nič viac mi ku šťastiu netreba.
Vždy, keď sa na mňa usmeješ,
viem, že ma stále miluješ,
som šťastný, že ťa láska mám,
aj keď ťa možno niekedy nahnevám.
Ver, že chcem pre teba len to najlepšie,
vážim si ťa a stojím pri tebe aj keď ti je najťažšie,
viem, že spolu všetko zvládneme,
pri mne sa vždy cítiš bezpečne.
Keď som v tvojom náručí,
tiež som vtedy v bezpečí,
pokoj cítim na duši
a v srdci lásku, čo ma všeličo naučí.
Ty si ženou, ktorú som vždy túžil mať,
ráno vstávať a večer vždy zaspávať,
milujem ťa, si môj poklad najväčší,
s tebou túžim zostarnúť, ak nám Boh dožičí.
SPOLU VŠETKO ZVLÁDNEME
Pod kožou mám tvoju nehu,
obaja stojíme na jednom brehu,
dobre vieme, čo nás napĺňa,
keď láska má význam a nie je bezduchá.
Bez pocitu viny a ťažkých hriechov,
vieme sa na seba pozerať i bez slov,
krásne je, keď vieme, po čom ten druhý túži
a s úsmevom na tvári mu to rád splní.
Ref:
Každý jeden deň je nám výzvou,
sme spolu stále dušou i mysľou,
ľahšie sa nám kráča, keď sme milovaní,
môžeme sa o seba oprieť, keď sme unavení.
Nepoznáme, čo sú to výčitky a hádky,
vážime si seba, to je dôkaz lásky,
milé slovo, či vrúcne objatie,
vie urobiť zázrak nie len v nás, ale aj vo svete.
Sme len ľudia z mäsa a kostí,
za to veľkou láskou naplnení,
kde sme my, tam sú srdcia spojené,
vieme, že spolu všetko zvládneme.
STÁLE SPOLU
Chceme byť čo najviac spolu,
vážime si každú možnú chvíľu,
spoločný čas je nám veľmi vzácny,
preto si ho robíme tak krásny.
Ref:
Si vždy pri mne, aj keď som sám,
ten náš sladký domov máme vo vnútri, v nás,
si mojím vesmírom, mám ťa viac než rád,
ja ťa milujem a chcem pri tebe stáť.
Hádky u nás nemajú svoje miesto,
lásku si prejavujeme nie jedným gestom,
milé slová, úsmev a lásky bozk,
toho nemáme nikdy dosť.
Som šťastný, keď sme v svojej blízkosti,
keď vidím, že si dávame toľko pozornosti,
rád počujem ten tvoj krásny smiech,
vidieť tvoj úsmev, to snáď nie je hriech.
Stále spolu, aj keď sme od seba,
to je pre nás oboch výhra životná,
milujeme sa stále, každý deň,
o tom je pravý vzťah, keď sme živá pochodeň.
ŠŤASTIE
Šťastie, to je radosť zo života,
za vďačnosť, ktorú máš – bonita,
netreba mať veľa, stačí len málo,
vedieť žiť tak, aby to zato stálo.
Šťastie je nájsť aj štvorlístok na lúke,
nemusíš sa báť ani blesku v búrke,
čistá radosť, že mal si aj ty to šťastie,
je pre mnohých najväčšie prianie.
Ref:
Teraz som šťastná, ďakujem za všetko,
aj keď sa to zdalo byť veľmi ďaleko,
oplatilo sa čakať, teraz sa radujem,
Bohu vďačím za to, aj to, že milujem.
Šťastie, ten sladký pokoj na duši,
spokojnosť v srdci každému sluší,
ten hrejivý pocit na tvojej hrudi,
krv v žilách ti rýchlo rozprúdi.
Šťastie je aj tešiť sa z maličkostí,
vtedy naplnenie prejde až do malých kostí,
vzácne je aj šťastie hľadať v ľuďoch
a netočiť sa stále v bludných kruhoch.
TANGO
Tancujem si v rytme po parketách,
tebe som však vždy blízko na dosah,
pridaj sa tiež ku mne, rytmom sa unášať,
nech láska v nás sa môže povznášať.
Ref:
To vášnivé tango, kto by ho nepoznal snáď,
keď s láskou v prázdnej sále sa doňho pustíš rád.
Obaja poznáme dobre našu pieseň,
dnešná noc je naša, staršia ako jeseň,
pomaly v blízkosti sa unášame hudbou,
v krvi nám kolujú noty, obklopené ohňom.
Vo vnútri tela cítime každý jeden tón,
po celej sále počuť náš túžobný ston,
obaja s noblesou tancujeme až do konca
a pohľad do očí hovorí za veľa.
Dnešná noc nekončí, práveže začína,
kto pozná lásku, hneď si ju spočíta,
v rytme tanga privítame i teplé ráno,
kto miluje vie, že tango za to stálo.
TRI ROKY LÁSKY
Tri roky lásky, jedna cesta,
sme dve telá, z jedného cesta,
jedna duša, dve spriaznené osoby,
čo čakali na seba, dlhé roky a hodiny.
Vždy sme verili, že sa raz nájdeme,
slzy sme ronili, stále dúfali v nádeje,
že raz to k nám už musí prísť,
po mnohých pádoch predsa vyjsť.
Ref:
A teraz sa tešíme, radosť nás napĺňa,
že sme to zvládli, šťastie nás objíma,
pre nás je vzácna každá minúta,
ten spoločný čas sa nám počíta.
Nič nie je krajšie, ako keď láska rozkvitá,
pevná v základoch, sa neohýba,
buduje sa od začiatku cez maličkosti,
nádhernou ju robia naše cnosti.
Milovať a byť vždy milovaný každý deň,
to je ako byť sieňou slávy pre ňu deň čo deň,
ten pocit úžasný, že láska tebou prúdi,
už tri roky sa k nej neustále túlim.
V TVOJOM NÁRUČÍ
V tvojom náručí,
cítim sa tak v bezpečí,
rýchlo zaspím v ňom,
keď ma pozveš doň.
Si mäkšia než vankúš, či perina,
v tvojom lone sa ľahko usína,
milujem byť tak tesne v tvojej blízkosti,
cítiť tvoju vôňu až do kostí.
V tvojom náručí,
sa mi hlava zatočí,
krásne je nám dvom,
keď nie sme po jednom.
Cítiť tvoju blízkosť je tak úžasné,
keď ma pevne zovrie tvoje objatie,
nechcem sa ho zbaviť nikdy v živote,
chcem v ňom zotrvať, až kým sa nepominiem.
VERNE PRI SEBE
Skoré ráno, či hlboká noc,
si tu stále pri mne, mi pomôcť,
poznáš moje priania i moje neduhy,
aj tak stojíš pri mne, nečakáš žiadne pohromy.
Verne pri sebe, deň čo deň,
si moja láska, moja večná pochodeň,
oheň, ktorý v sebe nosíš,
nikdy zlobou neuhasíš.
Ref:
Každý nám môže závidieť,
našu lásku požehnať i nenávidieť,
avšak naše silné puto nikto neoddelí,
je mocnejšie než skala či pevné okovy.
Nerozdelí nás nikto, ani diabol z pekla,
čo Boh spojil, to zotrvá, pravda je odveká,
že nielen šaty robia človeka,
ale láska, ktorá nám žilami preteká.
Sme len ľudia z mäsa a kostí,
ale máme srdce plné lásky
a my budeme za našu lásku bojovať,
až do konca, kým budeme žiť a milovať.
VIEŠ ČO, LÁSKA?
Vieš čo, láska?
Chcem ti zahrať
a zaspievať na gitare
tú našu pieseň lásky:
O tom, ako oplatí sa čakať,
oplatí sa prejsť si zlomenými srdciami,
prejsť si peklom a odznova vždy začať,
lebo to nádherné je vždy pred nami.
Ref:
To nádherné nás čaká na konci,
keď spadneme až na dno a ten pravý nás postaví,
vtedy nám všetko, čo bolo dáva zmysel,
teraz som však šťastná , odkedy si prišiel.
Odkedy si mi prvýkrát napísal,
a ja som vedela, že nesmiem šancu premárniť,
vtedy sa vo mne čosi pohlo, ty si odpísal,
a začal sa náš príbeh, ktorý vieme len my pochopiť.
Príbeh silnej lásky, ktorá svet prenáša,
každý deň sa nám ňou duša povznáša,
obaja vieme, že k sebe patríme,
niet nad lásku, ktorú si sami zvolíme.
Teraz vieme, že sen sa vie v realitu premeniť,
keď veľmi túžime, dá sa to docieliť,
milujeme sa a vážime si jeden druhého,
ľudia vedia byť zlí, preto sa s láskou vieme vzájomne pochopiť.
VYSNÍVANÁ SVADBA
Utkám ti závoj z jemnej pavučiny,
do vlasov vložím perly z rannej rosy,
do rúk ti dám kyticu červených ruží,
nech na tento deň nikdy nezabudneš a vieš, že biela ti sluší.
Šaty ako snehové vločky, kopírujú tvoje telo,
dlhé až po zem, vyzeráš v nich krásne a smelo,
si viac než nádherná a moja navždy len,
dnes dáme si sľub večnosti, padám z teba do kolien.
V tento náš deň nám mesiac bude svietiť na nebi,
cvrčky hrať zaľúbenú sonátu od rána až do noci,
spolu pretancujeme v láske celú noc,
to, že sa veľmi milujeme, vieme my a pár dobrých sŕdc.
Svadba v prírode, na pobreží nášho mora,
tak ako sme to chceli, stalo sa, zásah zhora,
splnilo sa nám, ako sme si obaja želali,
len my dvaja a Pán Boh s anjelmi nad nami.
ZA OPONOU
Naša láska rokmi rastie,
ty si moja a ja tvoj pastier,
obaja si našu lásku strážime,
ako pastier svoje ovce chránime.
Lebo my veľmi dobre vieme,
sme v strehu, aj keď sa nám drieme,
že ľudia v živote vedia byť aj zlí,
nepriať druhému a byť plný závisti.
Ref:
A preto, čo je naše, to patrí len nám,
pred svetom teba i seba ukrývam,
naše radosti, slabosti, sme nahí pred sebou,
ale pred vami, sme za ťažkou oponou.
Možno sa vám zdá, že do nás vidíte,
avšak verte, že sa veľmi mýlite,
to sú len vaše vlastné predstavy,
ako nás vy chcete vidieť podľa predlohy.
Naša láska je viac než skala mocnejšia,
ani brány pekla ju neprelomia,
kto však koná s čistým svedomím,
tomu rád s radosťou dvere otvorím.
ZAHALENÍ DO LÁSKY
Zahalím ťa do svojej lásky,
z nehy ti utkám krásne šaty,
nie som však len človek dáky,
pretancujem s tebou tento život krátky.
Ako také dve holubičky, čo sú si verné,
budeme aj my plný nehy k sebe,
lebo čo je z lásky, to je cenné,
veď nebudeme tu na tejto zemi večne.
Nič nie je krajšie, ako mať k sebe dôveru,
nestratiť pritom vlastnú hodnotu,
odmietať každý jeden flirt i neveru,
ktorými sa ničí vzťah na blízko i na diaľku.
Vážiť si jeden druhého, to je dar,
nie každý ho však vie mať,
kto miluje, vie čo znamená dať,
svoju lásku a nič za ňu nepýtať.
ZAKOTVENÁ LÁSKA
V maličkostiach sa ukrýva,
láska tvoja úprimná.
Vidím ju v každom tvojom čine,
v tichu, keď deň pomaly plynie.
Spôsob, akým sa na mňa pozeráš,
keď mi ráno kávu chystáš,
šepot, ktorým mi praješ sny,
to sú naše spoločné dni.
Každý deň mi dávaš najavo,
že som tvoja a nikoho iného.
Vždy ti tvoju lásku opätujem,
lebo ťa milujem a nikdy neprestanem.
Srdce v tvojom rytme bije,
nič krajšie na svete nie je.
Vieš mi vždy úsmev vyčariť,
keď ma len tak chceš pobaviť.
Cítim ťa, aj keď nie si pri mne,
tvoja stopa v duši mi splynie.
Stačí mi jeden pohľad na teba,
viac od života mi netreba.
Si môj prístav, istota, pokoj,
v náručí tvojom končí môj nepokoj.
Každý deň mi dávaš najavo,
že som tvoja a nikoho iného.
Vždy ti tvoju lásku opätujem,
lebo ťa milujem a nikdy neprestanem.
Srdce v tvojom rytme bije,
nič krajšie na svete nie je.
Je úžasné, keď sa láska tak vydarí,
keď to myslíme vážne, bez pretvárky.
Keď vieme, že je to skutočné,
nie iba snívanie zbytočné.
Nikto z nás nehrá žiadnu hru,
veríme v nás, v túto prísahu.
Zakotvená v srdci, nie na prenájom,
si môj začiatok aj môj koniec, viem o tom.
Milujem ťa, nikdy neprestanem,
navždy tvojou zostanem.
ZAVOLAJ
Zavolaj,
keď budeš sama a bude ti smutno,
vtedy pocítiš, že nie je mi to jedno,
keď sme odlúčení a tak od seba ďaleko,
v tú chvíľu by som urobil úplne všetko.
Zavolaj,
keď budeš mať opäť slzy na krajíčku
a ja ti zaspievam našu obľúbenú pesničku,
vieš dobre, že mám všetky v malíčku,
nech ti takto vyznám lásku na diaľku.
Ref:
Možno sme teraz od seba vzdialení,
ale naša láska predsa všetko vydrží,
máme dve telá, ale len jednu dušu,
vieme, že znova zvládneme túto skúšku.
Zavolaj,
som pripravený vypočuť tvoje slová,
aj kebyže sa ti tvoj jazyk motá,
stojím a budem vždy stáť vedľa teba,
po tvojom boku, veď si moja žena.
Zavolaj,
kvôli našej láske, budem tu stále,
čakať na teba ako maják na skale,
veriť, že ten čas nám rýchlo ubehne
a my sa opäť spolu stretneme.
ZÁZRAK
Viem, že práve ty, si mojou láskou osudu,
na teba som mala čakať, dlhé roky, nie hodinu,
prejsť si všetkými tými zraneniami,
čo rozložili moje srdce na drobné časti.
Stačila chvíľa, malá chvíľa
a ty si mi ho láskou scelila,
taký malý zázrak sveta,
kedy láska opäť do mňa vstúpila.
Ref:
Uzavrel sa karmický kruh bolesti,
teraz neviem čo robiť od radosti,
ty si môj tichý záliv pokoja,
s tebou som šťastná bez boja.
A pritom stačí vždy tak málo,
dať seba úprimne a na stálo,
mať v sebe lásku a kúsok ľudskosti,
ktoré ty v sebe máš, cítiť ich až do kostí.
Vážim si ťa zato, že stojíš vždy pri mne,
keď prídu krásne i ťažké chvíle,
milujem ťa viac, než si vieš predstaviť,
i po stýkrát chcem s tebou náš život dokončiť.

